पुलिया के पानी में तैरता मिला लापता का शव
कस्बेके भीमनगर रोड स्थित डाक बंगले के सामने निर्माणाधीन पुलिया में भरे पानी में सोमवार दोपहर एक अधेड़ का शव तैरता मिलने से सनसनी फैल गई। सूचना पाकर मौके पर पहुंची कोतवाली पुलिस ने मृतक के शव को पानी से बाहर निकाला तथा राजकीय अस्पताल लेकर गई।
जहां कुछ देर बाद ही मृतक की शिनाख्त कस्बे के कोलीपाड़ा अथाई के पास निवासी खेमचंद कोली पुत्र हीरालाल के रूप में हुई। पुलिस ने मृतक के परिजनों को सूचना देकर मौके पर बुलाया तथा मृतक का पोस्टमार्टम कराने के बाद शव परिजनों को सौंप दिया। मामले में मृतक के पुत्र संजय की ओर से दर्ज कराई मर्ग रिपोर्ट में प्रथम दृष्टया पैर फिसलकर पुलिया में गिरकर मृत्यु हो जाना बताया गया है। कोतवाली प्रभारी नरेन्द्र शर्मा, उपनिरीक्षक विनोद मीणा, एएसआई जगदीश चंद्र मय पुलिस जाब्ते के मौके पर पहुंचे।
अस्पताल पहुंचकर हुई मृतक की शिनाख्त
अस्पतालमें एक व्यक्ति ने शव की शिनाख्त करते हुए उसके परिजनों के बारे में बताया। उपनिरीक्षक विनोद मीणा ने बताया कि मृतक के परिजनों के अनुसार पिछले सात दिनों से मृतक खेमचंद कोली घर से गायब चल रहा था। पुलिस ने मृतक का पोस्टमार्टम कराकर शव परिजनों को सौंप दिया तथा मौत के कारणों की एफएसएल जांच के लिए मृतक का विसरा लिया है। पुलिस को मृतक की जेब से कुछ रुपए मोबाइल भी मिला। पुलिस ने मृतक के शव का एक-दो दिन पुराना होने का अंदेशा जताया है। मृतक कस्बे में एक आटा चक्की पर मजदूरी का कार्य करता था।
बयाना. पुलिया में मिले अधेड़ के शव को निकालते पुलिसकर्मी तथा मौजूद भीड़।
bho_Deva hin_Deva hin_Deva hin_Deva hin_Deva hin_Deva